รัฐบาลไทย-ข่าวทำเนียบรัฐบาล-รัฐมนตรีเกษตรฯ” เผยเพิ่มพื้นที่ชลประทานตามแนวทางยุทธศาสตร์น้ำ และแผนพัฒนาเศรษฐกิจและสังคมแห่งชาติ ฉบับที่ 12 เดินหน้าเกินเป้า
วันพฤหัสบดีที่ 27 กรกฎาคม 2560
รัฐมนตรีเกษตรฯ” เผยเพิ่มพื้นที่ชลประทานตามแนวทางยุทธศาสตร์น้ํา และแผนพัฒนาเศรษฐกิจและสังคมแห่งชาติ ฉบับที่ 12 เดินหน้าเกินเป้า
“รัฐมนตรีเกษตรฯ” เผยเพิ่มพื้นที่ชลประทานตามแนวทางยุทธศาสตร์น้ํา และแผนพัฒนาเศรษฐกิจและสังคมแห่งชาติ ฉบับที่ 12 เดินหน้าเกินเป้า พร้อมสั่งกรมชลฯ พร้อมรับมือพายุโซนร้อน “เซินกา”(SONCA) ย้ําทุกโครงการชลประทานในพื้นที่เสี่ยงภัยให้จับตาอย่างใกล้ชิด
พลเอก ฉัตรชัย สาริกัลยะ รัฐมนตรีว่าการกระทรวงเกษตรและสหกรณ์ เปิดเผยว่า กระทรวงเกษตรและสหกรณ์ได้ดําเนินงานตามแนวทางแผนยุทธศาสตร์การบริหารจัดการทรัพยากรน้ํา (พ.ศ. 2558-2569) ของรัฐบาล และแผนพัฒนาเศรษฐกิจและสังคมแห่งชาติ ฉบับที่ 12 (พ.ศ. 2560 – 2564) โดยแผนพัฒนาเศรษฐกิจฯ มีเป้าหมายเพิ่มพื้นที่ชลประทาน ประมาณ 1,750,000 ไร่ แต่ปัจจุบันในปีงบประมาณ 2560 และ 2561 กระทรวงเกษตรฯ ได้พัฒนาให้เกิดพื้นที่ชลประทาน ประมาณ 1,300,000 ไร่ หรือ ร้อยละ 76 ดังนั้น จะเห็นว่าเป้าหมายของกระทรวงเกษตรฯ ได้เดินไปสู่เป้าหมาย และเมื่อครบระยะเวลาของแผนพัฒนาเศรษฐกิจฯ ในปี 2564 การพัฒนาระบบชลประทานของกระทรวงเกษตรฯ ก็จะเกินเป้าหมายแน่นอน ส่วนในแผนยุทธศาสตร์การบริหารจัดการทรัพยากรน้ํา (พ.ศ. 2558-2569) มีเป้าหมายในการเพิ่มพื้นที่ชลประทาน ประมาณ 8,700,000 ไร่ เมื่อถึงปี 2564 กระทรวงเกษตรฯ มีแผนพัฒนาถึง 522,800 กว่าไร่ จะเหลือเป้าหมายในการพัฒนาให้ครบตามยุทธศาสตร์น้ําประมาณ 3,500,000 ไร่ ทั้งนี้ กระทรวงเกษตรฯได้มอบหมายให้กรมชลประทาน ดําเนินการพิจารณาวางแผนในการเพิ่มพื้นที่ชลประทาน ให้ได้อย่างน้อย 500,000 - 700,000 ไร่/ปี เพื่อนําไปสู่เป้าหมายของแผนยุทธศาสตร์การบริหารจัดการทรัพยากรน้ํา ได้อย่างสําเร็จ ส่วนแผนพัฒนาเศรษฐกิจฯได้ดําเนินการเกินเป้าหมายอยู่แล้ว ซึ่งกระทรวงเกษตรฯ ได้มีเป้าหมายในการดําเนินการตามแผน Road Map อย่างชัดเจน และขณะนี้ได้ดําเนินการเกินกว่าแผนที่ตั้งไว้
ด้าน นายสัญชัย เกตุวรชัย อธิบดีกรมชลประทาน กล่าวถึงสถานการณ์พายุโซนร้อน “เซินกา” (SONCA) ที่จะเข้าปกคลุมในไทยว่า ศูนย์ปฏิบัติการน้ําอัจฉริยะ(SWOC) ได้ติดตามสภาวะอากาศและสถานการณ์น้ํา โดยกรมอุตุนิยมวิทยา ได้รายงานสภาวะอากาศเมื่อเวลา 23.00 น. ของคืนที่ผ่านมา (25 ก.ค. 60) พายุโซนร้อน “เซินกา” (SONCA) ที่ปกคลุมบริเวณเมืองดองฮอย ประเทศเวียดนามได้อ่อนกําลังลงเป็นพายุดีเปรสชั่นและได้เคลื่อนเข้าปกคลุมประเทศลาวแล้ว มีความเร็วลมสูงสุดใกล้ศูนย์กลาง ประมาณ 55 กม./ชม. พายุนี้กําลังเคลื่อนที่ทางตะวันตกด้วย ความเร็ว 20 กม./ชม. จะเคลื่อนเข้าปกคลุมบริเวณจังหวัดมุกดาหารวันนี้ (26 ก.ค. 60) ลักษณะเช่นนี้ทําให้ประเทศไทยจะมีฝนตกเป็นบริเวณกว้างกับมีฝนตกหนักถึงหนักมากหลายพื้นที่ ในช่วงวันที่ 25-28 ก.ค. 60 ในบริเวณภาคตะวันออกเฉียงเหนือ ภาคเหนือ ภาคกลาง และภาคตะวันออก ทั้งนี้ รัฐมนตรีว่าการกระทรวงเกษตรและสหกรณ์ (พลเอก ฉัตรชัย สาริกัลยะ) ได้กําชับให้ทุกโครงการชลประทาน เตรียมการรับมือกับพายุโซนร้อน “เซินกา” โดยการบริหารจัดการน้ําด้วยการใช้ระบบชลประทานและระบบป้องกันน้ําท่วม ที่มีอยู่ให้มีประสิทธิภาพสูงสุด พร้อมกับให้จัดเจ้าหน้าที่เฝ้าระวัง ติดตาม และตรวจสอบระบบชลประทาน ให้สามารถรองรับสถานการณ์น้ําได้อย่างเต็มศักยภาพ ตามสถานการณ์น้ําที่เกิดขึ้นจริงในแต่ละช่วงเวลาอย่างเคร่งครัด สําหรับพื้นที่ที่เคยเกิดน้ําท่วมเป็นประจําได้มีการติดตั้งเตรียมพร้อมเครื่องสูบน้ําไว้แล้วทุกจุด พร้อมกับทําหนังสือแจ้งสถานการณ์น้ําไปยังผู้ว่าราชการจังหวัดในพื้นที่เสี่ยงภัยน้ําท่วม
ในส่วนของอ่างเก็บน้ําขนาดใหญ่และขนาดกลาง ได้ให้ทุกโครงการชลประทานที่รับผิดชอบอ่างเก็บน้ําต่างๆ โดยเฉพาะอ่างฯที่มีปริมาณน้ําอยู่ในเกณฑ์มาก ให้บริหารจัดการน้ํา ด้วยการลดระดับน้ําในอ่างฯให้อยู่ในเกณฑ์การบริหารจัดการอ่างเก็บน้ําอย่างเคร่งครัด โดยเฉพาะอ่างเก็บน้ําที่มีปริมาณน้ําไหลเข้าอ่างฯ มากกว่าความจุของอ่างฯ รวมไปถึงอ่างเก็บน้ําที่มีพื้นที่รับน้ําฝนขนาดใหญ่ ที่เมื่อฝนตกหนักจะมีปริมาณน้ําไหลเข้าอ่างฯเพิ่มขึ้นอย่างรวดเร็ว ซึ่งต้องเฝ้าระวัง ติดตาม และวิเคราะห์สถานการณ์เป็นพิเศษ ส่วนในกรณีที่อ่างเก็บน้ําใดๆ จําเป็นต้องมีการพร่องน้ําล่วงหน้า เพื่อให้มีพื้นที่รองรับปริมาณน้ําฝนที่จะลงมาเหนืออ่างฯ นั้น ได้ให้โครงการชลประทานที่รับผิดชอบ ดําเนินการประชาสัมพันธ์ และแจ้งเตือนประชาชนในพื้นที่ที่อาจจะได้รับผลกระทบจากการปล่อยน้ําออกจากอ่างฯ โดยให้รายงานสถานการณ์ต่อผู้ว่าราชการจังหวัด หรือหน่วยงานที่เกี่ยวข้องในพื้นที่อย่างต่อเนื่อง
สําหรับสถานการณ์น้ํา (ข้อมูล ณ 26 ก.ค.60) ปริมาณน้ํามีค่าเฉลี่ยค่อนข้างมาก คือ ประมาณ ร้อยละ44 ส่วนอ่างเก็บน้ําที่มีปริมาณน้ําน้อยมีอยู่ 2 แห่ง คือ อ่างเก็บน้ําแม่กวง และอ่างเก็บน้ําลําตะคอง อ่างเก็บน้ําที่มีน้ํามากกว่า ร้อยละ 80 มี 1 แห่ง คือ อ่างเก็บน้ํามูล จังหวัดสกลนคร และพบว่าปัจจุบันมีน้ํามากกว่าปีที่แล้วในช่วงเดียวกันประมาณ 10,408 ล้านลูกบาศก์เมตร ดังนั้นจึงคาดว่าในช่วงฤดูแล้งในปีต่อไป เกษตรกรจะไม่ได้รับผลกระทบอย่างแน่นอน อย่างไรก็ตาม ในการป้องกันอุทกภัยยังมีพื้นที่รองรับน้ําในเขื่อนได้ถึง 30,612 ล้านลูกบาศก์เมตร ทั้งนี้สถานการณ์น้ําในเขื่อนหลักในลุ่มเจ้าพระยา มีปริมาณน้ํามากกว่าเมื่อปีที่แล้วในวันเดียวกันถึง 3,436 ล้านลูกบาศก์เมตร
กลุ่มโฆษกและวิเคราะห์ข่าว กองเกษตรสารนิเทศ
สํานักงานปลัดกระทรวงเกษตรและสกรณ์
โทร 02-2810859 แฟกซ์ 02-2822871
moacnews60@gmail.com
moac58@gmail.com
www.moac.go.th
www.facebook.com/kasetthai